Програма на Росен Марангозов 
Кандидат за Председател на УС на БФВ за периода 2025 – 2029 г. 
Уважаеми колеги, 
Представям пред Вас моята програма за периода 2025 – 2029 г. Отчитайки постигнатите досега резултати и състоянието на Българска Федерация по Ветроходство към момента, предлагам следното:
1.  БФВ ще продължи да подпомага и работи за своите членове - клубовете по ветроходство.  Активно ще работя средствата към клубовете и отделните спортисти целево да бъдат увеличевани по проекти на ММС и от спонсори. Ще продължа да работя също за сериозно увеличаване на бюджета на БФВ, като от следващата година това ще е факт. Националните ветроходни бази като приоритет да бъдат ползвани по преднаначение и целесъобразност.
2.   Като се  имат предвид постояните измененията в политиката на World Sailing  по актуализация и промяна в олимпийските класове във ветроходството, ще се направи задълбочен анализ в състоянието и възможностите за концентриране на работата в перспективните класове  за участие в Олимпиада и ще се набележат конкретни мерки и дългосрочна програма за участие на песпективни състезатели. Ще организираме съвместно с международните организации клиники и семинари с водещи треньори и специалистиза с цел повишаване нивото на състезатели и треньори.
3.  Ще се подобри още координацията между отделните звена и УС на БФВ, необходимо е да се подобри и комуникацията с НВСК като помощен орган на БФВ. Необходимо  е да се възстановят също и длъжностите на регионалните и технически сътрудници ако има желаещи да ги заемат. 
[bookmark: _GoBack]4.  Започнали сме и ще продължим с разширяването на основата на пирамидата в нашият спорт - детското ветроходство с масовост, презентации, обучения, подготвителни лагери, увеличаване броя на състезателите, повишаване на конкуренцията, участие в повече вътрешни и международни прояви. Следващата цел е да запазим и развиваме групата от талантливи състезатели след като преминат в по-горен клас. Ключови  състезатели в най-развиваните дисциплини в страната да бъдат организирани в групи от 4-5 състезателя от детско юношеска възраст да водят специализирана подготовка 6-7 години , така че в края на този период когато достигнат ранната възраст на мъже и жени да съвпада с провеждането  на олимпийски игри. Това ще позволи много състезатели да започват олимпийски цикъл от ранна възраст за участие и да се утвърждават за следващата  олимпиада когато са натрупали опит. Ще  се наложи добрата практика на водещите ветроходни страни,
 5.  Необходим е механизъм за привличането  на нови студенти по ветроходство в НСА и още  активна работа в университетите с цел популяризиране и развитие на нашият спорт.
 6. БФВ ще продължи  добрата комуникация и взаимодействие с общините, БОК, ММС и други местни и национални органи.  
7.  За  подобряването  на имиджа на ветроходния спорт е необходимо да се създаде медийно звено като това ще допринесе много, и ще създаде благоприятна среда за търсене на спонсори.
    
 8.  Ще се плодължи с подобряването на материалната и техническа част включително и  закупуването на нова  за което са осигурени средства.
 9.  Киловото ветроходство. Ще работя за следното:
- всички състезания в календара на БФВ задължително следва да бъдат организирани в утвърдените от федерацията хендикапни системи утвърдени от  World Sailing. Организаторите ще са задължени   да осигурят права на яхтите да се състезават и в двете системи. Изключение може да  се направи , ако някоя от системите организира отделно национално първенство само за тази система. Такова първенство следва да бъде утвърдено от УС, без да бъде финансирано от   федерацията.
-решаване на проблемите по функциониране на хендикапните системи, така че работата на съдийския апарат и секретариата логистично и организационно да бъде облекчено в т.ч. и при обработката на резултатите.
-след премахването на шенгенските граници БФВ ще съдейства на всеки организатор на килови регати за интегрирани регати с флота на Румъния, като ангажира съдействие на Румънската федерация. Особено при организиране на регати с дълги етапи.
10.  БФВ ще продължи постоянно да  информира клубовете своевременно за дейността на УС и другите звена в организацията. 
11.  Ще продължа  да работя за разширяване на географията на ветроходният спорт и създаване на нови центрове.
С Уважение,
Росен Марангозов 

